Hvad har vi skrevet under på?

Danmark er medlem af Europarådet, hvor vi i 1995 skrev under på en rammekonvention, der skal beskytte nationale mindretal. Rammekonventionen er en slags grundlov for mindretallene.

Et nationalt mindretal er et mindretal, der har et historisk tilhørsforhold til en bestemt region. Indvandrere og deres efterkommere må derfor ikke forveksles med de nationale mindretal.

De 39 europæiske lande, der har skrevet under på konventionen, bliver hvert femte år kontrolleret for at klarlægge, om de lever op til konventionens anbefalinger.

En af anbefalingerne i konventionen er, at myndighederne opsætter to-sprogede skilte i de grænseområder, hvor mindretallene bor, hvis mindretallet ønsker det.

Der er ingen domstol knyttet til den her konvention, og derfor kan man ikke straffe Danmark, selvom de nu i 15 år har brudt konventionen.

Kilde: Europarådet